钦定古今图书集成/明伦汇编/闺媛典/第255卷 > 陈言先妻曹氏
## 钦定古今图书集成/明伦汇编/闺媛典/第255卷 > 陈言先妻曹氏

按《苏州府志》：“曹氏，孝廉曹讷女，陈言先妻。言先有文
名，蚤夭。曹年二十四，抚遗孤，留读书为诸生，有文名。
翁嵒如为冀州守，为盗案受诬，迨辩，复费不赀，曹悉
出奁资佐之。既而补任归德，时际变乱，又出五百金
走豫中，代疏乞休。晚年家益落，敝衣蔬食无悔，守节
三十年。”